SAMART แจ้งกิจการร่วมค้าบ.ย่อย คว้างานก่อสร้างสถานีไฟฟ้าย่อยใต้ดิน “กฟน.” มูลค่า 800 ลบ.
SAMART แจ้งกิจการร่วมค้าของบริษัทย่อย คว้างานก่อสร้างสถานีไฟฟ้าย่อยใต้ดินคลองเตย “กฟน.” มูลค่า 800 ลบ. โดยมีกำหนดการก่อสร้างแล้วเสร็จภายใน 16 มิ.ย.65
SAMART แจ้งกิจการร่วมค้าของบริษัทย่อย คว้างานก่อสร้างสถานีไฟฟ้าย่อยใต้ดินคลองเตย “กฟน.” มูลค่า 800 ลบ. โดยมีกำหนดการก่อสร้างแล้วเสร็จภายใน 16 มิ.ย.65
1 ต.ค. 2562

บริษัท สามารถคอร์ปอเรชั่น จำกัด (มหาชน) หรือ SAMART เปิดเผยว่า บริษัท เทด้า จำกัด (TEDA) ซึ่งเป็นบริษัทย่อย ได้ลงนามในสัญญากิจการค้าร่วม (Consortium Agreement) กับ บริษัท ซิโนไฮโดร (ไทยแลนด์) จำกัด หรือ STC โดยใช้ชื่อว่า “THE CONSORTIUM OF TEDA-STC” โดย TEDA ถือสัดส่วน 43.86% และ STC ถือสัดส่วน 56.14%
ขณะที่เมื่อวันที่ 24 ก.ย.ที่ผ่านมา THE CONSORTIUM OF TEDA-STC ได้รับหนังสือตกลงว่าจ้างงานก่อสร้างสถานีไฟฟ้าย่อยใต้ดินคลองเตย กับการไฟฟ้านครหลวง  (กฟน.) มูลค่าสัญญาก่อสร้างรวม 779.59 ล้านบาท (รวมภาษีมูลค่าเพิ่ม) แบ่งเป็น สัดส่วนงานของ TEDA มูลค่า 341.96 ล้านบาท และงานของ STC มูลค่า 437.63 ล้านบาท
ทั้งนี้ กำหนดการก่อสร้างแล้วเสร็จภายในวันที่ 16 มิ.ย.65 โดยการรับรู้รายได้เป็นไปตามสัดส่วนความสำเร็จของงาน และให้ Consortium ดังกล่าว จัดเตรียมเอกสารที่เกี่ยวข้อง เพื่อประกอบการจัดทำสัญญา และลงนามในสัญญาต่อไป